EkBass/fiwiki-20250220-pages-articles huggingface dataset:
Ranskan 1. armeija

Ranskan 1. armeija () oli Ranskan maavoimien yhtymä, joka osallistui ensimmäiseen ja toiseen maailmansotaan. Armeija oli aktiivinen myös kylmän sodan aikana. == Ensimmäinen maailmansota == 1\. armeija muodostettiin elokuussa 1914 ja sen ensimmäiseksi komentajaksi nimitettiin kenraali Auguste Dubail. Armeija sijoitettiin rintamalle Belfortin ja Mirecourt–Lunéville- linjan välille ja sen päämaja Epinaliin. Se otti osaa hyökkäykseen Lothringenin alueelle tarkoituksenaan vallata Saarburg, mutta Baijerin kruununprinssi Rupprechtin komentama Saksan 6. armeija löi sen takaisin. Tämän jälkeen armeija kävi lähinnä juoksuhautasotaa ja sen johdossa kierrätettiin useita kenraaleja. Armeija osallistui muun muassa Passchendaelen taisteluun 1917. == Toinen maailmansota == Armeija perustettiin 27. elokuuta 1939,Sharp, Lee s. 52 se alistettiin suoraan yleisesikunnalle. Armeija liitettiin 1. lokakuuta Ranskan 1. armeijaryhmään.Sharp, Lee s. 54 ===1940=== Saksa hyökkäsi Ranskaan ja Alankomaihin 10. toukokuuta 1940. 1. armeija siirrettiin Pohjois- Ranskaan brittiläisen siirtoarmeijan tueksi. Armeija jäi Dunkerquen alueella Lillessä mottiin ja se antautui saksalaisille 29. toukokuuta 1940. Vain pieni osa armeijasta onnistui evakuoimaan Englannin kanaalin yli Isoon-Britanniaan jatkaakseen taistelua myöhemmin. ===1944–1945=== Jean de Lattre de Tassignyn johtama armeija B osallistui operaatio Dragooniin, joka oli liittoutuneiden maihinnousu Etelä-Ranskaan elokuussa 1944. Syyskuussa armeija B nimettiin uudelleen 1. armeijaksi. Se muodosti liittoutuneiden joukkojen oikean sivustan edeten kohti Saksaa Sveitsin rajan myötäisesti. Tammikuun alussa 1945 se osallistui Saksan viimeisen länsirintaman hyökkäysoperaation Nordwindin torjumiseen. == Komentajat == Armeijankomentajina olivat: *armeijankenraali Georges Maurice Jean Blanchard 27. elokuuta 1939 – 24. toukokuuta 1940 *armeijankenraali René Prioux 24. – 29. toukokuuta 1940 klo 12.45 (antautui esikunnassaan Steenwerckissä)Bauer, Eddy s. 244 == Sodan jälkeen == 1980-luvun lopulla 1. armeijan esikunta oli Strasbourgissa, jolloin siihen kuuluivat Metzissä I, Baden-Badenissa II ja Lillessä III armeijakunta sekä armeijajoukkoja. Lisäksi armeijan alaisuuteen kuuluivat St. Germain-en-Layeen sijoitetut Ranskan nopean toiminnan joukot ja kuusi sotilasaluetta. Armeijan vastuulla olivat myös Ranskan plutoniumvarastot. III armeijakuntaan kuului Maillyyn sijoitettu 4. tykistörykmentti, jonka kalustona kuusi Pluton SSM -ohjusjärjestelmää.Nato joukot 1989 == Lähteet == * === Viitteet === Luokka:Ranskan maavoimat Luokka:Toisen maailmansodan armeijat
Sanda (kamppailulaji)

Sanda eli sanshou on kiinalainen kamppailulaji, jonka maan kommunistihallinto kehitti perinteisistä kiinalaisista kamppailumuodoista. Se perustuu perinteisiin kungfu-tekniikoihin ja nykyaikaisiin kamppailutekniikoihin, pääosin potkunyrkkeilyyn ja painiin.Cung Le talks San Shou in MMA fightmagazine.com 21.5.2009 Viitattu 25.12.2015 ==Kilpailuna== Sandasta tehtiin virallinen ottelulaji Kiinassa vuonna 1982 ja ensimmäiset MM-kilpailut järjestettiin Pekingissä 1991.Kilpailu / Competition sskf-ry.com Viitattu 25.12.2015 Sanda-ottelussa sallittuja tekniikoita ovat lyönnit, potkut, heitot ja painiotteet. Keskeisenä tavoitteena on työntää tai heittää vastustaja pois 8 x 8 metrin kokoiselta korotetulta ottelualueelta. Sanda-taustaisia ottelijoita on otellut myös vapaaottelussa, kuten Pat Barry, Zhang Tiequan sekä Strikeforcen keskisarjan entinen mestari Cung Le. ==Lähteet== ==Aiheesta muualla== * International Wushu Federation * Suomen Shaolin Kung Fu Luokka:Kamppailulajit
Esa Saksinen

Esa Saksinen on suomalainen jääkiekkoilija. Hän on voittanut urallaan kerran Suomen-mestaruuden. == Ura == Saksinen on Pelicansin kasvatti. Hän aloitti jääkiekkoilun 7-vuotiaana, jolloin hän liittyi Lahdessa Kerinkallion kaupunginosajoukkueeseen. Saksinen pelasi siellä kahden vuoden ajan, minkä jälkeen hän siirtyi Kiekkoreippaan joukkueeseen. Hän vietti Kiekkoreippaassa kaikki juniorivuodet. Poikien maaotteluita kertyi viisi kappaletta. Saksinen pelasi ensimmäiset SM-liigaottelunsa Pelicansissa kaudella 2000–2001. Saksinen ei ehtinyt vakiinnuttamaan paikkaansa Pelicansissa, vaan pelasi kolmen kauden aikana yhteensä 52 peliä. Saksinen siirtyi kaudeksi 2003–2004 Mestiksen Jukureihin hakemaan peliaikaa. Jukureissa Saksinen pelasi kaksi kautta, ennen kuin palasi Pelicansiin kesällä 2005. Saksinen pelasi Pelicansissa kaksi kautta. Kaudeksi 2007–2008 hän siirtyi JYPiin. Ensimmäisellä kaudellaan JYPissä Saksinen joutui olemaan pari kuukautta sivussa lapaluuvamman takia, ja hän joutui hakemaan pelituntumaa myös Jukureista. Toisella kaudellaan JYPissä Saksinen oli mukana voittamassa Suomen-mestaruutta. Kesällä 2009 Saksinen siirtyi koesopimuksella Tanskan pääsarjassa pelaavaan Herning Blue Foxiin, jossa ei kuitenkaan pelannut yhtään sarjaottelua vaan siirtyi kauden 2009–2010 ajaksi pelaamaan Ranskan pääsarjan Villard de Lansiin. ==Lähteet== Luokka:Suomalaiset jääkiekkoilijat Luokka:Vuonna 1982 syntyneet Luokka:Elävät henkilöt
Kuolleen miehen kytkin

Kuolleen miehen kytkin on jonkin koneen turvatekninen ohjausjärjestely, jossa koneenkäyttäjän täytyy aktiivisesti ohjata konetta tai muutoin kone pysähtyy. Tyypilliset käyttökohteet ovat rauta- ja raitiotiekalusto. Tyypillinen tekninen ratkaisu kuolleen miehen kytkimelle on jatkuvasti painettava painike tai poljin edellytyksenä koneen liikkumiselle. Kytkentä voi olla myös sellainen, että painike saa olla hetken vapaana tai se tulee vapauttaa tietyin väliajoin, ennen kuin kone pysähtyy, jolloin käyttäjä joutuu painamaan painiketta tai vastaavasti vapauttamaan sen hetkeksi määrätyin välein. Nimitys "kuolleen miehen kytkin" on käännös englannista (dead man's switch). Teknisesti kyseessä on eräs versio erilaisista turvakytkinratkaisuista. Kytkimen dramaattinen nimitys tulee vaaratilanteesta, joka aiheutuu esimerkiksi siitä, että raitiovaunun- tai veturinkuljettaja kuolee kesken ajon. Kuolemista todennäköisempää on kuljettajan nukahtaminen. Suurempien vahinkojen estämiseksi näissä tilanteissa on turvallisempaa, että liikkuva kone pysähtyy. Kytkin voidaan joissakin tapauksissa ohittaa esimerkiksi kiilaamalla se ala-asentoonsa. Tämä on kiellettyä.Kuolleen miehen kytkimen ohitus saattoi aiheuttaa haamuratikan onnettomuuden - "Nuorten kuljettajien vaarallinen tapa". Metro 5.4.2014. Viitattu 6.4.2014. ==Hätäkatkaisin== Hätäkatkaisin on vastaavanlainen turvalaite, sitä käytetään mm. konevoimalla liikkuvissa laitteissa, joista kuljettajan on mahdollista pudota pois kyydistä, kuten moottorikelkka ja moottorivene. Hätäkatkaisimessa (ns. tappokytkin) on naru, joka kiinnitetään kuljettajaan. Jos hän putoaa kyydistä, kytkin pysäyttää moottorin.Työsuojelu moottorikelkan ja mönkijän käytössä Ympäristöhallinnan ohjeita 4/2006 sivu 27; PdfMerimiestaito: Tärkeä tappokytkin Venelehti 24.6.2012 viitattu 22.10.2015 ==Lähteet== ==Aiheesta muualla== * * Luokka:Liikenneturvalaitteet Luokka:Raitiotietekniikka Luokka:Rautatiekalusto Luokka:Rautatietekniikka
Aldegonde

thumb|right|Aldegonde Adelgonde () (noin 639 – 684) oli frankkilaissyntyinen neitsyt ja abbedissa. Merovingien kuninkaalliseen sukuun kuuluneen Aldegonden vanhemmat olivat flanderilaiset pyhä Walbert ja pyhä Bertilia. Naimisiin määrätty Aldegundis valitsi mieluummin luostarielämän. Hänen väitettiin kävelleen Sambre-joen yli, ja sen jälkeen hän perusti joen rannalle Malboden (myöh. Maubeugen) benediktiininunnaluostarin. == Lähteet == == Aiheesta muualla == * Pyhän Patrickin kirkon pyhimykset Luokka:Abbedissat Luokka:Pyhimykset
Turvakytkin

Turvakytkin on sähköinen kytkin, jota käytetään koneiden turvajärjestelyissä koneiden tahattoman käynnistymisen estämiseen saattamalla koko laite jännitteettömäksi huoltotöiden ajaksi. Turvakytkimen tulee olla vikaturvallinen ja sillä täytyy olla tarkastuslaitosten hyväksyntä. Tyypillisiä käyttökohteita ovat teollisuuden ja kiinteistötekniikan koneet. Turvakytkimissä on mahdollista estää kytkimen sulkeminen esim. riippulukkoa käyttäen, jotta koneen huollon aikana jännitteen kytkeminen ja koneen käynnistyminen vahingossa voidaan estää. Sähkökaavioissa ja positiomerkinnöissä turvakytkimestä käytetään tunnusta QS. ==Katso myös== *hätä-seis-painike *turvarajakytkin *turvatekniikka *Suojalukitus ja merkintä (logout/tagout) Luokka:Turvalaitteet Luokka:Sähköturvallisuus
Jääkiekon SM-liigakausi 1988–1989

Jääkiekon SM-liigan kausi 1988–1989 oli järjestykseltään neljästoista Jääkiekon SM-liigan kausi. Sarja pelattiin ensimmäistä kertaa kahdentoista joukkueen sarjana aiemman kymmenen sijasta. Uusina joukkueina sarjaan nousivat edelliskautena SaiPa ja HPK. Sarjassa pelattiin nelinkertainen runkosarja, jonka kuusi parasta joukkuetta selviytyivät pudotuspeleihin. Runkosarjan ensimmäinen ja toinen selviytyivät suoraan välieriin. Kaksi viimeistä joukkuetta joutuivat SM-liigakarsintaan I-divisioonan kahden parhaan kanssa. Runkosarjan voitti TPS, joka voitti lopulta myös mestaruuden. Hopeaa sai JyP HT ja pronssia Ilves. == Runkosarja == O V T H TM PM ME P TPS 44 29 5 10 209 120 +89 63 Ilves 44 27 4 13 232 171 +61 58 JyP HT 44 24 5 15 202 167 +35 53 Tappara 44 23 3 18 226 163 +63 49 KalPa 44 24 1 19 188 195 −7 49 HIFK 44 22 4 18 163 159 +4 48 Lukko 44 22 1 21 187 185 +2 45 HPK 44 17 3 24 196 197 −1 37 KooKoo 44 16 4 23 146 194 −48 36 SaiPa 44 15 1 28 171 247 −76 31 Kärpät 44 14 2 28 152 212 −60 30 Ässät 44 13 3 28 165 227 −62 29 Kuusi parasta pudotuspeleihin. Kärpät ja Ässät liigakarsintaan I-divisioonan kahden parhaan kanssa. ==Pudotuspelit== Pudotuspeleissä puolivälierät pelattiin paras kolmesta, välierät paras viidestä ja loppuottelut paras seitsemästä järjestelmällä. Pronssiottelu oli yksiosainen. Ottelut aloitettiin runkosarjassa paremmin sijoittuneen kotikentällä. ===Puolivälierät=== Tappara–KalPa Tappara KalPa 6–0 KalPa Tappara 6–7 Tappara välieriin voitoin 2–0. JyP HT–HIFK JyP HT HIFK 4–3 HIFK JyP HT 2–3 JyP HT välieriin voitoin 2–0. ===Välierät=== TPS–Tappara TPS Tappara 1–3 Tappara TPS 5–4 TPS Tappara 3–1 Tappara TPS 2–5 TPS Tappara 7–3 TPS finaaliin voitoin 3–2. Ilves–JyP HT Ilves JyP HT 4–5 ja. JyP HT Ilves 4–2 Ilves JyP HT 7–4 JyP HT Ilves 3–1 JyP HT finaaliin voitoin 3–1. ===Pronssiottelu=== Ilves–Tappara Ilves Tappara 10–3 Ilves voitti pronssia. ===Loppuottelut=== TPS–JyP HT TPS JyP HT 5–0 JyP HT TPS 4–2 TPS JyP HT 3–1 JyP HT TPS 1–7 TPS JyP HT 4–1 TPS mestari voitoin 4–1. ==Palkinnot== Runkosarjan pistepörssin voitti Raimo Summanen, Ilves 35+46=81. Pudotuspelien paras pistemies oli Kari Jalonen, TPS: 4+14=18. ==Liigakarsinta== Liigakarsintaottelut pelattiin paras viidestä järjestelmällä. SM-liigan 11. Kärpät sai vastaansa I-divisioonassa toiseksi sijoittuneen Jokerit ja SM-liigan 12. Ässät sai vastaansa I-divisioonan voittaneen JoKP:n. Kärpät–Jokerit Kärpät Jokerit 7–3 Jokerit Kärpät 7–3 Kärpät Jokerit 8–4 Jokerit Kärpät 3–2 Kärpät Jokerit 2–5 Jokerit nousi SM-liigaan voitoin 3–2. Kärpät putosi I-divisioonaan JoKP-Ässät JoKP Ässät 5–4 ja. Ässät JoKP 5–4 JoKP Ässät 5–1 Ässät JoKP 5–3 JoKP Ässät 5–3 JoKP nousi SM-liigaan voitoin 3–2. Ässät putosi I-divisioonaan ==Lähteet== * * * Urheilun vuosikirja 1990 (ISBN 951-8920-10-9) Luokka:Jääkiekon SM-liigakaudet Luokka:Jääkiekkosarjojen kausi 1988–1989
Saksan keisarikunnan VI armeijakunta

VI armeijakunta () oli Saksan keisarikunnan joukko-osasto, joka osallistui Ranskan–Preussin sotaan 1870–1871 ja ensimmäiseen maailmansotaan. Ranskan- Preussin sodassa armeijakuntaa komensi Wilhelm von Tümpling. Se osallistui mm. Chevillyn taisteluun, Pariisin piiritykseen ja Sedanin taisteluun. Ensimmäisessä maailmansodassa armeijakunta oli sijoitettuna länsirintamalle. Se osallistui muun muassa Sommen taisteluun 1916. Luokka:Saksalaiset sotilasyksiköt Luokka:Saksalaiset sotilasyksiköt ensimmäisessä maailmansodassa
Viewmasters

Viewmasters oli tamperelainen vuonna 1999 perustettu rockyhtye. Siltä ilmestyi Hiljaisten Levyjen kautta yksi EP ja yksi albumi. == Diskografia == * (EP, tuottajana Otto Hallamaa) * (tuottajana Raine Salo) == Kokoonpano == * K.P. "Puntti" Halonen (laulu) * Pasi Heikura (kitara) * Ville Rauhala (basso, taustalaulu) * Juppo Paavola (rummut, perkussiot) == Lähteet == * Viewmastersin kotisivut * Viewmastersin Finnmusic.netin tietokannassa Luokka:Suomalaiset rockyhtyeet
Rönkönvaara

Rönkönvaara on kylä Savonlinnan Savonrannassa noin 76 kilometriä pohjoiseen kuntakeskuksesta. Kylässä on ympärivuotista asutusta ja maataloutta. Alueella sijaitsee myös lomakylä ja tanssilava. Kyläkoulu ja kauppa lakkautettiin 2000-luvun alussa. == Etelä-Savon vuoden kylä 2010== Etelä-Savon maakuntahallitus nimesi Etelä-savon vuoden kyläksi 2010 Rönkönvaara- Lapinlahden kylän Savonlinnasta. Vuoden kylä valittiin 14. kerran. Valintaperusteina todettiin, että kylä on toteuttanut mittavia hankkeita, talkootyö ja yhteistoiminta on voimissaan, tiedotus on avointa ja säännöllistä, ja kylään muuttaa joka vuosi uusia perheitä.Vuoden kylä palkitaan Lokaali-seminaarissa Pieksämäellä 29.elokuuta. Rönkönvaara- lapinlahden kylä on ilmoitettu mukaan myös valtakunnalliseen vuoden kylän valintaan. ==Välimatkoja== Savonrannan kirkonkylän palvelut 22km Liperin kuntakeskuksen palvelut 29 km Joensuun lentoasema 50 km Joensuu, lähin kaupunki 55 km Savonlinnan kuntakeskus 76 km ==Lähteet== *Savonrannan Historia ISBN 951-98705-0-4 *Savonlinnan kaupunkilehti SAVONMAA 25.vuosikerta Nro 24 Luokka:Savonrannan kylät Luokka:Etelä-Savon vuoden kylät
Valmentaja

Valmentaja on henkilö, joka harjoittaa tai ohjaa jotakuta tavoitteellisesti. Urheiluvalmentaja ohjaa urheilijan tai urheilujoukkueen harjoittelua. Muilla aloilla valmentaja voi ohjata henkilöä tai yhteisöä, kuten työyhteisöä, esimerkiksi vuorovaikutuksen, toiminnan laadun ja tuloksen kehittämisessä. Urheilussa on myös erikoisvalmentajia, jotka keskittyvät yhden osa-alueen kehittämiseen kuten fysiikan, tekniikan tai henkiseen valmennukseen. Joukkueurheilussa valmentajaa, joka vastaa itse pelissä tapahtuvista asioista tai yksilöurheilussa koordinoi muuta valmennusta sanotaan päävalmentajaksi. ==Lähteet== ==Aiheesta muualla== * Urheiluvalmentaja, Ammattinetti Luokka:Urheilutermit Luokka:Ammatit
Sambre

Sambre on 193 kilometriä pitkä Pohjois-Ranskan ja eteläisen Belgian halki virtaava Maasjoen sivujoki. ==Aiheesta muualla== *http://www.geoportail.fr *Sambre Sandre -tiedostossa Sambre Sambre Luokka:Maasin vesistö
Falkbergetin tunneli

Falkbergetin tunneli on Boden–Haaparanta-rataosalla Kainuun kunnassa Ruotsissa sijaitseva rautatietunneli. Kallioon porattu 332 metrin pituinen tunneli alittaa Falkberget-nimisen kallion. Tunneli otettiin rautatieliikenteen käyttöön radan rakentamisvaiheen aikana, ja avattiin kaupalliselle liikenteelle 1961 yhtä aikaa rautatien kanssa. Tunnelin läpi johtava rautatie on yksiraiteinen ja se sähköistettiin Bodenin ja Karlsborgsbrukin välisen radan perusparannustöiden yhteydessä vuonna 2011. == Lähteet == Luokka:Rautatietunnelit Luokka:Kainuun liikenne Luokka:Ruotsin tunnelit
Raadinvankilan valokuvamuseo

Raadinvankilan valokuvamuseo () on Tallinnan raatihuoneen takana sijaitsevaan, 1400-luvulta peräisin olevaan entiseen kaupunginvankilaan sijoitettu valokuvamuseo. Museossa on virolaisia valokuvia 1840–1940-luvuilta sekä paljon kameroita alkaen jalustalla olevista suurista 1850-luvun laatikkokameroista aina 1920- ja 1930-luvun pieniin kameroihin sekä Minoxiin. Valokuvamuseon pohjakerroksessa on valokuvanäyttely. Museo sijaitsee Tallinnan vanhassakaupungissa. pienoiskuva|left|upright|Raadinvankilan valokuvamuseo sijaitsee Tallinnan vanhassakaupungissa. ==Aiheesta muualla== *Valokuvamuseo (Fotomuuseum) Luokka:Tallinnan nähtävyydet Luokka:Viron museot Luokka:Valokuvamuseot Luokka:Viron taide
Dance of Death World Tour

Dance of Death World Tour oli brittiläisen heavy metal -yhtyeen Iron Maidenin konserttikiertue, jolla promotoitiin yhtyeen vuonna 2003 julkaistua studioalbumia Dance of Death. Kiertue käynnistyi Give Me Ed... 'Til I'm Dead -kiertueosiolla Espanjasta 23. toukokuuta 2003 , ja Euroopan ohella kyseinen osio ulottui myös Pohjois-Amerikkaan. Dance of Death World Tour ulottui Suomeen kahdesti, ensimmäisen kerran 30. kesäkuuta 2003 jolloin yhtye konsertoi Helsingin Hartwall Areenalla lämmittelijänään Murderdolls. Seuraavan kerran yhtyeen oli määrä esiintyä Suomessa jo 10. marraskuuta, mutta konsertti jouduttiin siirtämään joulukuun 21. päivään sillä yhtyeen laulaja Bruce Dickinson oli sairastunut kurkunpään tulehdukseen. Uudella aikataululla järjestetyssä konsertissa yhtyeen lämmittelijänä toimi suomalaisyhtye Poisonblack. 24\. marraskuuta 2003 Saksan Dortmundissa järjestetty konsertti nauhoitettiin sekä kuvattiin, ja livealbumi Death on the Road julkaistiin 29. elokuuta 2005. Lisäksi samanniminen konserttivideo julkaistiin 2. helmikuuta 2006. == Kiertueen lavasteet == Dance of Death World Tourilla esiintymislava muokattiin näyttämään keskiaikaiselta linnoitukselta, ja lavasteisiin lukeutuivat myös kaksi suurta tornia ja Viikatemies-patsas. Esiintymislavan lattiaan tehtiin suuri, kaksitoistasakarainen tähti eli "Kuoleman rinki", joka oli esiintynyt Dance of Death -albumin kansitaiteessa ja painettuna albumin CD-levyssä. Kiertue oli Iron Maidenille huomattava myös lavarekvisiitan huomattavasti suuremmasta käytöstä. Aiemmin laulaja Bruce Dickinsonin käyttämää rekvisiittaa ovat olleet lähinnä ainoastaan "The Trooper" -kappaleen aikana päälle puettu punatakki sekä Yhdistyneen kuningaskunnan lipun heiluttaminen sekä Egypti-aiheiseen naamioon pukeutuminen "Powerslave"-kappaleen aikana. Sen sijaan "Dance of Death" -kappaleen aikana Dickinson esiintyi mustaan viittaan ja naamioon pukeutuneena, mikä niin ikään viittasi albumin kansitaiteeseen. "Paschendale"-kappaleen aikana lavasteisiin lukeutuivat myös piikkilanka-aidat ja Dickinsonin puvustoon lukeutuivat kappaleen aikana sotilastakki sekä -kypärä. Jokaisessa konsertissa lavalle asteleva yhtyeen maskotti Eddie saapui lavalle "Iron Maiden"-kappaleen aikana puettuna viikatemieheksi. == Kiertueen kappaleluettelo == === Give Me Ed... 'Til I'm Dead === #"Intro - Doctor Doctor" #"The Number of the Beast" #"The Trooper" #"Die With Your Boots On" #"Revelations" #"Hallowed Be Thy Name" #"22 Acacia Avenue" #"Wildest Dreams" #"The Wicker Man" #"Brave New World" #"The Clansman" #"Heaven Can Wait" #"Fear of the Dark" #"Iron Maiden" #"Bring Your Daughter... to the Slaughter" #"2 Minutes to Midnight" #"Run to the Hills" === Dance of Death === #"Intro - Doctor Doctor" #"Wildest Dreams" #"Wratchild" #"Can I Play with Madness" #"The Trooper" #"Dance of Death" #"Rainmaker" #"Brave New World" #"Paschendale" #"Lord of the Flies" #"No More Lies" #"Hallowed Be Thy Name" #"Fear of the Dark" #"Iron Maiden" #"Journeyman" #"The Number of the Beast" #"Run to the Hills" == Lähteet == Luokka:Iron Maidenin kiertueet Luokka:Vuoden 2003 konserttikiertueet Luokka:Vuoden 2004 konserttikiertueet
Tallinnan alakaupunki

Tallinnan alakaupunki on se osa Tallinnan vanhaa kaupunkia, joka ei kuulunut feodaaliseen hallintoon, kuten Toompean mäki, vaan kauppiaiden ja käsityöläisten muodostamille porvareille ja kaupungin asukkaille. Vuodesta 1248 lähtien siellä oli voimassa Lyypekin kaupunginlaki. Tallinnan alakaupunkia hallitsi Tallinnan raati. Tallinnan alakaupungissa on useita nähtävyyksiä, kuten Raadinvankilan valokuvamuseo, Tallinnan raatihuone, lukuisia kirkkoja ja vanhoja kauppiastaloja. *Adamson-Ericin museo *Miinamuseo *Nigulisten museo *Raadinvankilan valokuvamuseo *Tallinnan kaupunginmuseo *Tallinnan raatihuone *Viron merenkulkumuseo *Viron taideteollisuus- ja muotoilumuseo *Viron teatteri- ja musiikkimuseo *Viron terveydenhoitomuseo == Lähteet == Luokka:Tallinna
Kuusijärven rautatieasema

Kuusijärven rautatieasema (, ) on rautatieliikennepaikka Kainuun kunnassa Ruotsissa. Liikennepaikka sijaitsee rataosalla noin kaksi kilometriä Falkbergetin tunnelin pohjoispuolella. Kuusijärven liikennepaikka on junakohtauspaikka, jolla ei ole kaupallista henkilö- tai tavaraliikennettä. Liikennepaikka on rakennettu Bodenin–Kainuun välisen radan perusparannuksen ja Kainuun–Haaparannan välisen uuden rautatien rakentamisen yhteydessä. Liikennepaikka otettiin käyttöön ratatyökoneiden väistöpaikkana vuonna 2007. Varsinainen liikenteenohjauslaitteisto asennetaan sähköistys- ja viimeistelytöiden yhteydessä. Ratapiha muodostuu pääraiteen länsipuolella olevasta pitkästä sivuraiteesta ja lyhyestä pistoraiteesta. Kuusijärven pelastuspaikka sijaitsee ratapihan pohjoispäässä. Luokka:Kainuun liikenne Luokka:Norrbottenin rautatieliikennepaikat
Vikasietoisuus

Vikasietoisuus on koneen rakenneratkaisu tai sähköinen kytkentä, jonka avulla kone voi vikatilanteessa jatkaa toimintaansa, kun koneen muut osat pystyvät korvaamaan vikaantuneen toiminnot. Läheinen käsite on vikaturvallinen, jossa koneen vikaantuminen ei aiheuta vaaraa. == Katso myös == * Luotettavuustekniikka * Turvakriittinen järjestelmä * Koneturvallisuus Luokka:Koneturvallisuus Luokka:Suunnittelu ja innovaatio
Saratoga

Saratoga voi tarkoittaa seuraavia asioita: === Paikkoja === *Saratoga, Gosfordin kaupungin esikaupunki Australiassa *Saratoga, kaupunki Indianassa *Saratoga, kaupunki Kaliforniassa *Saratoga, kunta New Yorkin osavaltiossa *Saratogan piirikunta, piirikunta New Yorkin osavaltiossa *Saratoga Springs, kaupunki New Yorkissa *Saratoga, kunta Pohjois-Carolinassa *Saratoga, paikkakunta Texasissa *Saratoga, paikkakunta Virginiassa *Saratoga, kunta Wisconsinissa *Saratoga, kunta Wyomingissä === Muita === *Saratogan taistelu, Yhdysvaltain vapaussodan taistelu *Chrysler Saratoga, Chryslerin automalli *Piper Saratoga, yksimoottorinen lentokone *Saratoga Technologies, yhdysvaltalainen IT-yritys *Saratoga, Jack Conwayn ohjaama vuoden 1937 elokuva *Saratoga, espanjalainen heavy metal -yhtye *Saratoga oli myös yhdysvaltalaisen rockyhtye Kansasin entinen nimi ;Yhdysvaltain laivasto *USS Saratoga (1780), 18-tykkinen sluuppi *USS Saratoga (1814), korvetti *USS Saratoga (1842), sluuppi *USS New York (ACR-2), panssariristeilijä *USS Saratoga (CV-3), Lexington-luokan taisteluristeilijä *USS Saratoga (CVA-60), Forrestal-luokan lentotukialus
Hibatuija

Hibatuija (Thujopsis dolabrata) on ainavihanta sypressikasvien heimoon kuuluva havupuulaji. Se on ainoa Thujopsis-suvun laji. Hibatuija kasvaa endeemisenä Japanissa. Se on Aomorin prefektuurin symboli. Hibatuija voi kasvaa 40 metriä korkeaksi. Puun punaruskea kaarna repeilee pystysuoriksi suikaleiksi, Lehdet ovat vahapintaiset, kiiltävän vihreät päältä, valkojuovaiset alta. Koristekasveina käytetään pienikokoisempia lajikkeita.Kodin Pellervo Se ei kestä kuivuutta eikä kovaa kuumuutta.Kew Gardens Thujopsis dolabrata3.jpg|Kaarna hilseilee levyinä. Thujopsis dolabrata2.jpg|Lehdet ovat yltä kiiltävän vihreitä ja alta valkokuvioisia. Thujopsis dolabrata zampach3.JPG|Käpysuomut avautuvat vapauttaen siemenet. == Lähteet == Luokka:Sypressikasvit
Vatsalihasrutistus

Vatsalihasrutistus on yksi yleisimmistä lihaskuntoharjoitteista vatsalihaksille, etenkin suorille vatsalihaksille. ==Suorittaminen== thumb|250px|Vatsalihasrutistuksen suorittaminen. Aloitusasennossa maataan selällään lattialla polvet koukistettuina. Liike aloitetaan kohottamalla hartioita lattiasta kohti lantiota, kädet pään takana tai sivulla, tai ristissä rinnan päällä. Pään painaminen eteenpäin käsillä voi aiheuttaa loukkaantumisen, joten on suositeltavaa, että käsiä ei pidetä pään takana. Kädet voivat kuitenkin muodostaa tuen, joka kannattelee pään painoa ja niskan lihakset saavat rentoutua harjoituksen aikana. Jos niskan lihakset ovat ojennettuina ja rentoina ja kädet eivät paina päätä eteenpäin, loukkaantumisriski vähenee. ==Istumaannousun ja rutistuksen erot== Toisin kuin istumaannousussa, rutistuksessa alaselän ei pitäisi irrota lattiasta ollenkaan. Syynä tähän on, että alaselän lattiassa pitäminen eliminoi lonkankoukistajien vaikutuksen ja liike keskittyy pelkästään vatsalihaksiin. Rutistuksen vastusta voidaan lisätä pitämällä painolevyä rinnan päällä tai pään takana. ==Erilaisia rutistuksia== *Kiertävä rutistus tehdään nostamalla vain yhtä hartiaa kerrallaan. Vaikuttaa enemmän ulompiin vinoihin vatsalihaksiin. *Thairutistus on thainyrkkeilijöiden suosima tyyli, jossa lyödään vatsaan lihasten ollessa täydessä jännityksessä. Tämä kehittää vatsalihasten kykyä ottaa lyöntejä vastaan ottelussa. *"Vaijerirutistus" on alataljan avulla tehtävä liike, jossa asetutaan polvilleen selkä laitteeseen päin ja vedetään taljan vaijeria alaspäin painamalla ylävartaloa alaspäin. *"Polkupyörärutistus" tehdään tuomalla yhteen vastakkainen kyynärpää ja polvi. Jalat tekevät polkupyörän polkemista muistuttavaa liikettä. ==Katso myös== *Lihaskuntoharjoite *Vatsalihasliike ==Aiheesta muualla== *Video vatsalihasrutistuksesta YouTubessa. *Netfit.co.uk Luokka:Lihaskuntoharjoitteet
Wanna-Bees

Wanna-Bees oli 1980-luvun puolivälissä perustettu punkpop/rockyhtye. Sen alkuperäiseen kokoonpanoon kuului muun muassa rumpuja soittanut näyttelijä Jussi Lampi. Ensimmäiset levytykset ilmestyivät vuonna 1987 Kimmo Miettisen tuoreelle Gaga Goodies -levymerkille. Wanna-Beesiltä ilmestyi useita albumeja, joista viimeinen Will Success Spoil Us? vuonna 1995. Yhtyeen levyjä julkaistiin myös Suomen ulkopuolella. Vuonna 1995 yhdysvaltalainen Pravda Records julkaisi kokoelmalevyn Small Time Heroes. == Diskografia == === Albumit === * (mini-LP) * * (äänitettiin Sound Barrier Studiolla Australiassa) * * * * * (kokoelma, jolla ennen julkaisematon kappale "Find Myself") * == Kokoonpano == Next Stop Paradisella soittivat: * Lankinen (oik. Kari Lankinen, kitara, laulu) * Silaste (oik. Pekka Silaste, laulu, kitara) * Rale (oik. Anthony Rausku, basso, taustalaulu) *Timo Keminen, basso, laulu * Silli (rummut) MSL-studiolla maaliskuussa 1995 äänitetyn Will Success Spoil Us?:n aikaan alkuperäiskokoonpanosta mukana olivat Lankinen ja Silli sekä bassoa yhtyeessä vuodesta 1990 soittanut Timo Keminen. == Lähteet == * http://www.sjoki.uta.fi/~latvis/yhtyeet/Wanna-Bees.html * Wanna-Bees Finnmusic.netin tietokannassa Luokka:Suomalaiset rockyhtyeet
Pjotr Pšennikov

Pjotr Stepanovitš Pšennikov (; ) oli neuvostoliittolainen kenraaliluutnantti. ==Opinnot== Pšennikov valmistui Pihkovan vänrikkikoulusta vänrikiksi vuonna 1916. Hän suoritti vuonna 1925 puna-armeijan ylimmän sotapäällystön kurssin. ==Sotilasura== Pšennikov liittyi punakaartiin 23. lokakuuta 1917 ja osallistui Venäjän vallankumoukseen Petrogradin (Pietarin) rintamalla ja läntisellä rintamalla, missä hän toimi aluksi komppanianpäällikkönä ja myöhemmin pataljoonan-, rykmentin ja prikaatinkomentajana. Vallankumouksen jälkeen hänet kiinnitettiin 4. Armeijakuntaan, missä hän toimi aluksi rykmentinkomentajana ja myöhemmin divisioonankomentajan apulaisena kunnes hänet siirrettiin Esikunnan Operatiivisen osaston päälliköksi. Pšennikovin suoritettua vuonna 1925 ylimmän päällystön kurssin hänet siirrettiin 29. Jalkaväkidivisioonan komentajasi, missä hän palveli muutaman vuoden ja siirtyi sen jälkeen reserviin hänen omasta anomuksestaan. Hän palasi kumminkin armeijan palvelukseen vuonna 1931 ja hänet sijoitettiin päällikön sijaiseksi Leningradin Sotilaspiirin ilmatorjunnan hallintoon. Vuonna 1933 hänet siirrettiin reserviupseerikurssien päälliköksi Leningradin Sotilaspiiriin. ==Talvisota== Everstiksi 15. huhtikuuta 1936 ylennetty Pšennikov sijoitettiin talvisotaa edeltäneissä toimissa 142. Jalkaväkidivisioonan komentajaksi 23. elokuuta 1939. Talvisodan puhjettua hän komensi joukkojaan Taipaleella prikaatinkomentajaksi ylennettynä. Talvisodan päätteeksi hänet ylennettiin divisioonankomentajaksi ja Neuvostoliitossa 5. kesäkuuta 1940 käyttöön otetussa kenraaliarvoasteikossa hänet nimitettiin kenraaliluutnantiksi. ==Toinen maailmansota== Pšennikov siirrettiin talvisodan jälkeen 36. Jalkaväkiarmeijakunnan komentajaksi, mistä hänet siirrettiin keväällä 1941 Suomen vastaiselle rajalle Neuvostoliiton 23. Armeijan komentajaksi, mistä tehtävästä hänet vapautettiin 2. elokuuta 1941 ja siirrettiin myöhemmin Neuvostoliiton 8. Armeijan komentajaksi ja lyhyen komentajuuden jälkeen Nevan Operatiivisen Ryhmän komentajaksi. Tässäkään tehtävässä hän ei kauaa saanut olla vaan hänet siirrettiin jo joulukuussa 1941 Brjanskin Rintamalle, missä hän sai komentoonsa 3. Armeijan. Kauaa ei Pšennikov tässäkään tehtävässä kerennyt olla, kun hän kaatui taistelussa Brjanskin rintamalla 28. joulukuuta 1941. ==Lähteet== * Luokka:Neuvostoliittolaiset kenraalit Luokka:Neuvostoliittolaiset toisessa maailmansodassa kaatuneet Luokka:Vuonna 1895 syntyneet Luokka:Vuonna 1941 kuolleet
Vincent Ford

Vincent Ford (1940 – 28. joulukuuta 2008) oli jamaikalainen muusikko, joka on merkitty Bob Marleyn sanoittaman ja esittämän kappaleen "No Woman No Cry" säveltäjäksi, kuten myös ainakin kolmen muunkin kappaleen. On väitetty, että säveltäjäkin olisi ollut todellisuudessa Marley itse, mutta väitteelle ei ole todisteita ja tekijänoikeusmaksut ovat olleet Fordin nimissä. Yleisen käsityksen mukaan Marley antoi tekemänsä laulun ystävänsä Fordin nimiin, sillä hänellä oli tapana antaa yhtyetovereilleen ja ystävilleen nimellisen kunnian laulujensa kirjoittamisesta välttääkseen rojaltien menemisen Cayman Musicille, jonka kanssa hänen lauluntekijänsopimuksensa oli yhä voimassa. "No Woman No Cry" ilmestyi ensi kerran 1974 albumilla Natty Dread. Kolme muuta hänen sävellystään on albumilla Rastaman Vibration (1976). Ford sairasti diabetesta, jonka komplikaatioihin hän kuoli. ==Lähteet== Luokka:Jamaikalaiset muusikot Luokka:Vuonna 1940 syntyneet Luokka:Vuonna 2008 kuolleet
Tupenkylä

Tupenkylä on yksi Kurikan kylistä entisen Jurvan kunnan alueella, Etelä- Pohjanmaalla. Kylässä toimii muun muassa parturi, taksi sekä yrittäjiä eri aloilla. Lisäksi Tupenkylässä on urheilukenttä, luistinrata, 4H-kerho, seurakunnan kerho ja kansalaisopiston piirejä. Tupenkylän vanhempain- ja kyläyhdistys järjestää laskettelu- ja liikuntatapahtumia kylällä. Kyläyhdistys järjestää myös pääsiäiskokkoa eli pääsiäisvalakiaa, juhannusjuhlia, naisteniltoja ja teatterimatkoja. Tupenkylässä on lisäksi "Kylätupa". Tupenkylästä on matkaa Jurvan keskustaan 5,5 kilometriä, Kentankylään 2,1 kilometriä, Kestiin 2,7 kilometriä ja Kurikan keskustaan 31,1 kilometriä. Kuuluisia tupenkyläläisiä: • Esa-Pekka Tuppi, entinen Lapin yliopiston ylioppilaskunnan hallituksen sekä TAO ry:n puheenjohtaja. == Lähteet == == Aiheesta muualla == * Tupenkylä Jurvaverkon kotisivuilla Luokka:Jurvan kylät Luokka:Etelä-Pohjanmaan maakunnan entiset taajamat
Hietakirsikka

Hietakirsikka (Prunus pumila) on pohjoisamerikkalainen pieni pensas, joka jää tyypillisesti 10–40 cm korkeaksi. Se muodostaa laajoja varvikkoja leviämällä suvuttomasti, ja sitoo hiekkaa paikalleen avoimilla hiekkarannoilla.Sand Cherry (Prunus pumila) Michigan State Kasvilla on valkoiset kukat ja suuret, tummanpunaiset marjat, joista keitetään mehua ja hilloja. == Lähteet == Luokka:Tuomet
Viron merenkulkumuseo

Viron merenkulkumuseo () sijaitsee Tallinnan alakaupungissa Paks Margareeta -tornissa Pikk-kadulla. Museossa on useita kerroksia, ja siellä on uponneista aluksista löytyneitä esineitä ja vanhoja laivatykkejä. Viron merenkulkumuseon alukset ovat esillä Lentosatamassa. == Aiheesta muualla == * Merenkulkumuseon kotisivut. Luokka:Tallinnan nähtävyydet Luokka:Viron museot Luokka:Merenkulkumuseot
Haim Saban

Haim Saban (s. 15. lokakuuta 1944 Aleksandria, Egypti) on israelilais- yhdysvaltalainen television ja median parissa vaikuttava liikemies, joka omisti Saban Entertainmentin (tunnetaan nykyisin nimellä BVS Entertainment). Vuonna 2008 Saban oli Forbesin laatimalla rikkaimpien yhdysvaltalaisten listalla 102. sijalla. Sabanin omistuksiin kuului Univision Communications, joka oli Yhdysvaltain suurin espanjankielinen mediayhtiö. Lisäksi sille kuului myös Walt Disney Companyn kanssa omistettu englanninkielinen Fusion Media Group (Fusion TV) ja mm. The Onion. Saban oli demokraattien kannattaja ja pyrki saamaan Yhdysvaltain espanjankielisten äänet Hillary Clintonille vuoden 2016 vaaleissa. ==Elämäkerta== Saban syntyi Egyptissä vuonna 1944 köyhään juutalaisperheeseen. He muuttivat vuoden 1956 Suezin kriisin vuoksi Israeliin. Israelissa Saban työskenteli myöhemmin musiikin parissa muun muassa konserttien järjestäjänä. Oltuaan lähellä vararikkoa hän muutti Pariisiin, jossa hän työskenteli television parissa. Hän muutti myöhemmin Los Angelesiin vuonna 1983. Samana vuonna Saban perusti yhdessä Shuki Levyn kanssa Saban Entertainmentin, joka tunnettiin aluksi Saban Recordsina sen tuotettua pelkästään musiikkia. Vuotta myöhemmin yhtiö vaihtoi nimensä ja ryhtyi tuottamaan televisiosarjoja. Yhtiö tunnetaan parhaiten Power Rangers -sarjojen tuottamisesta. ==Lähteet== ==Aiheesta muualla== * * Luokka:Yhdysvaltalaiset liikemiehet Luokka:Vuonna 1944 syntyneet Luokka:Elävät henkilöt
INPE (Brasilia)

INPE (Instituto Nacional de Pesquisas Espaciais) on Brasilian kansallinen avaruustutkimusinstituutti, joka toimi ennen vuotta 1994 osin maansa avaruusjärjestönä. ==Toiminta== Toiminta alkoi ionosfäärin tutkimuksella kuten kaikissa avaruusmaissa. Tässä toiminnassa oli yhteystyötä Brasilian asevoimien kanssa. 9\. helmikuuta 1993 laukaistiin brasilialainen SCD-1-satelliitti yhdysvaltalaisella Pegasus-kantoraketilla avaruuteen. INPE on kehittänyt Brasilialle kaukokartoitussatelliitteja Kiinan kansantasavallan kanssa. Niillä on yhteinen CBERS- kaukokartoitussatelliittien sarja, jonka uusimpien versioiden CBERS-3:n ja CBERS-4:n värähtelytestaus tehdään Brasiliassa. Tämä on merkittävä askel kohti Brasilian täysin omaa satelliittia. Brasilia pyrkii valvomaan Amazonasin metsien tilaa näillä satelliiteilla. Se myös - toisin kuin länsimaat - jakaa kuva-aineistoa ilmaiseksi Etelä-Amerikan ja Afrikan maille. http://www.spacemart.com/reports/Brazil_Begins_Mechanical_Tests_On_Satellites_999.html ==Katso myös== * Brasilian avaruusjärjestö ==Lähteet== == Aiheesta muualla == *INPEn sivusto . Luokka:Avaruusjärjestöt Luokka:Brasilian tiede ja tekniikka
Ubiguitous Absence of Remission

Ubiguitous Absence of Remission on Inearthed-yhtyeen vuonna 1995 ilmestynyt toinen demo. Yhtye vaihtoi nimensä Children of Bodomiksi kaksi vuotta myöhemmin saatuaan levytyssopimuksen. Ensimmäisellä demolla yhtyeen musiikkityyli oli death- ja thrash metal-vaikutteisempaa, mutta tällä demolla musiikki oli mennyt enemmän melodiseen suuntaan. Levyllä soittavat ainoastaan Alexi Laiho ja Jaska Raatikainen. Basisti Samuli Miettinen sekä demon äänitysten jälkeen yhtyeeseen liittynyt rytmikitaristi Alexander Kuoppala eivät soita demolla, vaikka heidät onkin merkitty kansilehden kokoonpanotietoihin. "Translucent Image" -kappaleessa naislaulajana toimii Niina Keitel. Demon äänitti ja miksasi Anssi Kippo Astia-studiolla. Joitakin kappaleessa "Translucent Image" käytettyjä riffejä käytettiin myöhemmin Sinergyn kappaleessa "Beware the Heavens". Demon intron on säveltänyt suomalainen Peter "Skaven" Hajba. Kyseinen intro oli käytössä myös Future Crewin PC-demossa Second Reality ==Kappalelista== Sävellykset Alexi Laiho, sanoitukset Samuli Miettinen. # # # # ==Kokoonpano== * Alexi Laiho – laulu, kitara, basso, kosketinsoittimet * Jaska Raatikainen – rummut, kosketinsoittimet * Alexander Kuoppala – rytmikitara * Samuli Miettinen – basso Luokka:Children of Bodomin albumit Luokka:Vuoden 1995 albumit
Hillosensalmi

thumb|Hillosensalmi. Hillosensalmi on kylä Kouvolan Valkealassa, Vekaranjärven kaupunginosassa. Kylä on saanut nimensä Vuohijärven ja Repoveden yhdistävästä Hillosensaaren salmesta, jonka ylittävät Savon rata sekä seututie 368. Hillosensalmen asujaimisto koostuu nykyään pääosin loma-asukkaista. Vuoteen 2008 asti Hillosensalmi kuului Valkealan kuntaan. Hillosensalmella on rautatieasema, jolla oli ympärivuotista henkilöliikennettä vuoteen 2002 asti. Kesällä 2022 VR kuitenkin aloitti kotimaanmatkailusesonkia tukeakseen kokeilun, jossa kaksi Helsingin ja Kuopion välistä junaa pysähtyy päivittäin Hillosensalmella tarkoituksenaan matkustamisen helpottaminen Repoveden kansallispuistoon. Kokeilu oli kesän mittainen. Kokeilu osoittautui suosituksi ja keräsi kiinnostusta monilta eri tahoilta. Näin VR tulee avaamaan junayhteyden Hillosensalmen asemalle myös kesäkaudeksi 2023. Junat pysähtyvät asemalla päivittäin aikavälillä 29.4.–28.10.2023. Pysähtyvät junat ovat IC 63 Helsingistä Kuopioon sekä IC 68 Kuopiosta Helsinkiin. Hillosensalmen rautatieasemalla on toiminut myös kahvila, joka on sittemmin suljettu. Hillosensalmi kuuluu Kouvolan kaupungin pienalueeseen nimeltä Repovesi- Hillosensalmi, joka kattaa Repoveden kansallispuiston, Repoveden, Hillosensalmen kylän ja osan Vuohijärveä. Pienalueen alueen kattavan Hillosensalmen postinumeroalueen (47910 Hillosensalmi) väkiluku oli 26 vuonna 2020.Paavo (Postinumeroalueittainen avoin tieto) == Historia == Hillosensalmen historia on sotainen. Seudulla on kulkenut Ruotsin ja Venäjän välinen raja, ja paikalla on käyty useita taisteluja, joissa kylä on myös poltettu useasti. Raja-alueeksi se tuli hattujen sodan jälkeen solmitussa Turun rauhassa vuonna 1743. 1900-luvun alussa Hillosensalmen Sahaniemeen perustettiin höyrysaha. Vuoden 1918 sisällissodan aikana aseman ympäristössä käytiin Hillosensalmen taistelu. Siinä valkoisten tarkoituksena oli hyökätä Mouhua puolustaneiden yli tuhannen miehen vahvuisten Kotkan ja Kymintehtaan punakaartien selustaan Hillosensalmelle ja näin saartaa heidät. Kaikki ei kuitenkaan mennyt suunnitelman mukaan, sillä kuormasto ja lääkintäosasto jäivät tulitaistelun puhjettua asemiinsa, eikä suunniteltua radan rikkomista Hillosensalmen aseman eteläpuolella voitu tehdä. Punaiset saivat apujoukkoja rautateitse. Hillosensalmen retken kokonaistappiot valkoisilla olivat 20 kaatunutta ja 17 haavoittunutta. Punaisten asemia ei enää yritetty vallata ennen kuin he vetäytyivät sodan viimeisinä viikkoina. Hillosensalmi oli täysin rautatien ja vesireittien varassa vuoteen 60-luvun lopulle asti, sillä Hillosensalmelle ei kulkenut maantietä. Tilaisuus yhtenäisen tien rakentamiselle Vuohijärveltä Voikoskelle syntyi, kun Savon radan rataoikaistut valmistuivat. Tällöin Hillosensalmelle rakennettiin uusi rautatiesilta ja vanhasta sillasta tehtiin maantiesilta. Tiet valmistuivat vuonna 1969. == Lähteet == Luokka:Valkealan kylät
Nokia 5700 XpressMusic

Nokia 5700 XpressMusic on vuonna 2007 julkaistu matkapuhelin, jonka edeltäjiin kuuluu muun muassa Nokia 3250. 5700 XpressMusic perustuu S60 3.0 feature pack 1 -alustaan. Siinä on standardi 3,5 millimetrin kuulokeliitin, kahden megapikselin kamera, Bluetooth ja 3G-verkkojen tuki. Musiikkisoitin tukee muun muassa mp3, aac-, aac+-, mp4- ja wma-formaattien musiikkia sekä Windows Median kopiosuojausta (drm:ää). Muisti on laajennettavissa kahdeksaan gigatavuun asti microSD-muistikorteilla. Puhelimen hintaluokka oli vuonna 2009 150 eurosta ylöspäin. == Katso myös == * Luettelo Nokian tuotteista ==Aiheesta muualla== * Käyttöohjeet * Nokia 5700 Xpress Music – Tuki * Nokia 5700 XpressMusic – Puhelinvertailu.com * Nokia 5700 XpressMusic – GSMArena.com == Lähteet == Luokka:Nokian matkapuhelimet Nokia 5700 Luokka:Vuoden 2007 matkapuhelimet
Friedrich Wilhelm Kritzinger

Friedrich Wilhelm Kritzinger (14. huhtikuuta 1890 – 25. huhtikuuta 1947) oli natsipoliitikko ja virkamies. Hän oli valtakunnankanslian apulaiskansliapäällikkö Hans Lammersin alaisuudessa. Kritzinger edusti Lammersia Wannseen konferenssissa, jossa kehiteltiin juutalaisten joukkotuhoon tähtäävää lopullista ratkaisua. Kritzingerin on epäilty avoimesti vastustaneen holokaustin suunnittelemista konferenssissa. Kokouksen jälkeen hän haki eroa tehtävästään, mutta eroanomusta ei hyväksytty. Myös sodan jälkeen Nürnbergin sotarikosoikeudenkäynneissä hän oli harvoja korkean tason virkamiehiä, jotka tunnustivat avoimesti häpeävänsä natsihallinnon rikoksia. Kritzinger vapautettiin syytöksistä 1946. Hän kuoli seuraavana vuonna.Jewish Virtual Library, Friedrich Wilhelm Kritzinger Luettu 1.1.2009 ==Lähteet== Luokka:Natsi-Saksan virkamiehet Luokka:Wannseen konferenssiin osallistuneet Luokka:Syytteistä vapautetut Luokka:Vuonna 1890 syntyneet Luokka:Vuonna 1947 kuolleet
Malangen

Malangen oli Malangenin eli Malankivuonon tienoolla aiemmin sijainneen Norjan kunnan nimi. Kunta lohkaistiin alun perin Paatsivuonon (Balsfjord) kunnasta vuonna 1871, jolloin siellä oli 1 425 asukasta. Vuonna 1964 suurin osa kunnasta, tuolloin 1 940 asukasta, yhdistettiin uudelleen Balsjordiin. Luokka:Norjan entiset kunnat Luokka:Paatsivuono Luokka:Målselv
Wladimir Gröndahl

Wladimir Gröndahl (, Kirkonkirjoissa Gröndahlin syntymäkuukausi on 11, lähdekirjoissa 4) oli suomalaissyntyinen neuvostoliittolainen kenraalieversti. ==Perhetausta== Gröndahl syntyi Helsingissä keisarin armeijan 10. reservinpataljoonan kapteenin David Gröndahlin ja Maria Galotschkinin pojaksi ja sai kasteessa nimekseen Woldemar Gröndahl. Hänen isänsä kuoli everstin arvoisena Japanin sodassa. Vladimir Gröndahl siirtyi puna-armeijan palvelukseen Venäjän vallankumouksen jälkeen eikä enää koskaan nähnyt perhettään. Hänen vaimonsa ja lapsensa asuivat tuolloin Tallinnassa Virossa, mistä he muuttivat Suomen sisällissodan jälkeen Helsinkiin. Hänen vaimonsa avioitui myöhemmin Suomessa uudelleen. Gröndahlin poika Boris Gröndahl varttui aikuiseksi Suomessa ja taisteli talvisodassa Suomen armeijan riveissä isäänsä vastaan. Gröndahlin veli puolestaan yleni myös Neuvostoliitossa kenraaliksi. ==Sotilasura== Gröndahl aloitti sotilasuransa isänsä tavoin keisarin armeijassa yleten jo ensimmäisen maailmansodan aikana everstiksi. Hän liittyi Venäjän vallankumouksen jälkeen puna-armeijaan. Gröndahl oli neuvostotykistön kehittäjä ja sotateoreetikko ja toimi opettajana muun muassa Frunzen sotilasakatemiassa. Neuvostoliiton aloitettua talvisodan Gröndahl toimi korkeimpana tykistöupseerina Karjalan kannaksella ja sodan alkupäivinä hänet nimitettiin Neuvostoliiton 7. armeijasta erotetun, 7. armeijan oikean ryhmän komentajaksi, joka taisteli Taipaleen suunnalla. Myöhemmin 7. armeijan oikeasta ryhmästä muodostettiin Neuvostoliiton 13. armeija, minkä komentajana Gröndahl jatkoi. Kymmenen päivää ennen talvisodan loppumista Gröndahl siirrettiin Luoteisen rintaman tykistökomentajaksi. Tämä merkitsi alenemista sotilasuralla, mikä johtui mahdollisesti siitä, että hänellä näihin aikoihin todettiin keuhkosyöpä. Talvisodan päätyttyä puna-armeijan otettua kenraaliarvot käyttöön hänet ylennettiin kenraalieverstin arvoon 4. kesäkuuta 1940. Gröndahl menehtyi syöpään 16. marraskuuta 1940 ja hänet haudattiin sotilaallisin kunnianosoituksin. ==Lähteet== * *Markku Salomaa, W. D. Gröndahl ja V. P. Nenonen - viholliset vastoin tahtoaan, Sotahistoriallinen aikakauskirja 17, Helsinki 1998. ===Viitteet=== Luokka:Neuvostoliittolaiset kenraalit Luokka:Neuvostoliitonsuomalaiset henkilöt Luokka:Vuonna 1884 syntyneet Luokka:Vuonna 1940 kuolleet Luokka:Punaupseerit
Noyon

Noyon () on Oisen departementtiin kuuluva kunta Pohjois-Ranskassa. Siellä oli 14 260 asukasta vuonna 2006. Kunta sijaitsee Oisen kanaalin varrella noin 60 kilometriä Pariisista pohjoiseen. == Historia == Roomalaiset perustivat kaupungin nimellä Noviomagus. Joskus sitä kutsutaan lisäksi Veromanduorumiksi erotukseksi muista samannimisistä paikoista. Keskiaikaisissa lähteissä kaupungin nimi oli Noviomum. Noyonin katedraalissa kruunattiin frankkien kuninkaat Kaarle Suuri ja Hugo Capet. Noyonin piispa oli yksi Ranskan alkuperäisistä pääreistä, kun tämä nostettiin asemaan 1100-luvulla. Romaaninen katedraali paloi vuonna 1131 ja nykyinen varhaisgotiikkaa edustava katedraali rakennettiin 1145–1235. Ranskan Frans I ja Espanjan Kaarle I allekirjoittivat Noyonissa rauhansopimuksen 13. elokuuta 1516. Sopimus päätti italialaissotiin kuuluneen Cambrain liiton sodan. Habsburgit valtasivat Noyonin 1500-luvun lopulla, mutta Henrik IV valtasi sen pian takaisin Ranskalle. Noyon menetti piispanistuimensa vuoden 1801 konkordaatin mukaan. Saksalaiset valtasivat kaupungin sekä ensimmäisessä että toisessa maailmansodassa. Noyon kärsi sodissa huomattavaa vahinkoa. == Nähtävyydet == Kaupungissa on 1100-luvulta peräisin oleva katedraali. Kaupungin kirjastossa, joka rakennettiin 1500-luvulla osittain puusta, on merkittävä vanhojen kirjojen kokoelma. Noyonin museossa on nähtävillä monia gallialais-roomalaisia esineitä. Uskonpuhdistaja Jean Calvinin koti on nykyään museona. == Lähteet == == Aiheesta muualla == Luokka:Oisen kunnat
Metsäkylä (Jurva)

Metsäkylä on yksi Kurikan kylistä Jurvan alueella, Etelä-Pohjanmaalla. Kylässä toiminut kauppa on lopettanut toimintansa. Lähimmät koulut sijaitsevat puolestaan Jurvan keskustassa. Metsäkylässä on Metsäkylän, Jyrynkylän ja Harjunkylän yhteinen nuorisoseura ”Kumpula”. Näillä kolmella kylällä on myös yhteinen kylätoimikunta. Kylien elinkeinoihin kuuluu esimerkiksi maataloutta, maatilamatkailua ja kasvihuoneviljelyä. Metsäkylästä on matkaa Jurvan keskustaan noin kymmenen kilometriä, Vaasaan noin 50 kilometriä ja Seinäjoelle 65 kilometriä. Linnuntietä Niemenkylään on matkaa 2,5 kilometriä ja Jyrynkylään 5,6 kilometriä. == Lähteet == == Aiheesta muualla == * Metsäkylä Jurvaverkon kotisivuilla * Metsäkylän Nuorisoseuran kotisivut Luokka:Jurvan kylät
Jääkiekon maailmanmestaruuskilpailut 1931

Jääkiekon maailmanmestaruuskilpailut vuonna 1931 olivat järjestykseltään neljännet jääkiekon maailmanmestaruuskilpailut. Kisat pidettiin Krynicassa, Puolassa, Pierwsz Lodowisko -ulkoilmakentällä, jossa oli 800 istumapaikkaa. Kultaa voitti Kanada. Hopeaa sai Yhdysvallat ja pronssia Itävalta. Isäntämaa Puola jäi niukasti mitalien ulkopuolelle sijoittuen neljänneksi. Itävalta voitti samalla Euroopan-mestaruuden. Yhdysvaltoja edusti Uuden-Englannin amatöörimestaruusjoukkue Boston Hockey Club, jonka nimeksi muutettiin myöhemmin Boston Olympics. == Ottelut == ===Ensimmäinen kierros=== Ensimmäisen kierroksen voittajat jatkoivat toiselle kierrokselle. Häviäjät jatkoivat alempaan loppusarjaan. ===Toinen kierros=== Toisen kierroksen voittajat etenivät loppuottelusarjaan. Häviäjät jatkoivat välisarjaan, josta voittajat etenivät loppuottelusarjaan, häviäjät alempaan loppusarjaan. ===Välisarja=== ===Loppuottelusarja=== Loppuottelusarjan sijoitukset Puola sijoittui Tšekkoslovakian edelle tehtyään enemmän maaleja. ===Alempi loppusarja=== Alemman loppusarjan sijoitukset ==Lähteet== 1931 Luokka:Jääkiekon Euroopan-mestaruuskilpailut Luokka:Vuoden 1931 jääkiekko Luokka:Puolan jääkiekko
Kurt Beck

Kurt Beck (s. 5. helmikuuta 1949) on saksalainen poliitikko, joka toimi Rheinland-Pfalzin osavaltion ministeripresidenttinä vuosina 1994–2013. Hän toimi myös Saksan sosiaalidemokraattisen puolueen (SPD) puheenjohtajana vuosina 2006−2008. Beck liittyi SPD:hen vuonna 1972. Beck toimi kotikaupunkinsa Steinfeldin pormestarina 1989−1994. Hänestä tuli Rhineland- Pfalzin sosiaalidemokraattien puheenjohtaja vuonna 1994 ja puolueen varapuheenjohtaja 2003. Edellisen puheenjohtajan Matthias Platzeckin erottua Beckistä tuli uusi puheenjohtaja maaliskuussa 2006. Lokakuussa 1994 Beck valittiin Rheinland-Pfalzin ministeripresidentiksi. Hänet on tämän jälkeen valittu uudelleen vuosina 1996, 2001 ja 2006. Syyskuussa 2008 hän luopui puolueen puheenjohtajan virasta ja hänen seuraajakseen tuli Franz Müntefering. Beck on naimisissa ja hänellä on poika. Hän on uskonnoltaan roomalais- katolinen. == Aiheesta muualla == *Kurt Beckin viralliset sivut Luokka:Saksan sosiaalidemokraattisen puolueen puheenjohtajat Luokka:Vuonna 1949 syntyneet Luokka:Elävät henkilöt
Niemenkylä

Niemenkylä on yksi Kurikan kylistä entisen Jurvan kunnan alueella, Etelä- Pohjanmaalla. Kylässä on muun muassa nuorisoseura. Niemenkylän elinkeinoihin kuuluvat esimerkiksi maatalous, korjaamotoiminta, mylly, huonekalu- ja metalliteollisuus, remontointipalvelu sekä kaivu- ja maansiirtopalvelu. Niemenkylän entisen koulun läheisyydessä sijaitsee kyläyhdistyksen hoitama alue, jossa on kyläläisiä varten uima-allas, leikkikenttä, grillikatos, rantalentopallokenttä sekä sauna. Niemenkylän harrastusmahdollisuuksia ovat esimerkiksi jalkapallo, sähly, jääkiekko, lentopallo, kutomapiiri, posliininmaalaus ja hiihto. Kylän alueella on valaistu pururata, ja nuorisoseuran ja koulun läheisyydessä on talvisin latuja. Niemenkylästä on matkaa Jurvan keskustaan noin kahdeksan kilometriä, Vaasaan noin 55 kilometriä ja Seinäjoelle 60 kilometriä. Linnuntietä Metsäkylään on matkaa 2,5 kilometriä, Koskimäkeen 3,9 kilometriä ja Jyrynkylään 6,5 kilometriä. == Lähteet == == Aiheesta muualla == * Niemenkylä kotisivuilla Luokka:Jurvan kylät Luokka:Etelä-Pohjanmaan maakunnan taajamat
Markku Saarinen (rumpali)

Markku Saarinen (s. 6. maaliskuuta 1990 Helsinki, Suomi) on Smak-nimisen yhtyeen rumpali. Saarinen valmistui 2008 Sibelius-lukiosta Helsingissä. Markku on täysin itse oppinut rumpali. Vaikutteita ovat olleet mm. The Used, Deftones Blindside ==Aiheesta muualla== * Esiintyjälista. Provinssirock 2011 . PDF. Luokka:Suomalaiset rockrumpalit Luokka:Vuonna 1990 syntyneet Luokka:Elävät henkilöt